**Правилник за вътрешния ред**

Не се допуска по никакъв повод отклоняване на учениците от групата без изричното знание и разрешение на нейния ръководител;

Забранява се носенето и употребата на предмети и вещества, които застрашават здравето и живота на приносителя или на другите участници, включително джобни ножчета;

Забранява се тютюнопушенето и употребата на упойващи вещества и на алкохолни напитки, включително бира;

Участници с хронични заболявания или някакви здравословни проблеми уведомяват предварително ръководителя на групата и носят със себе си задължително нужните им медицински средства и лекарства;

Забранява се всякакво непристойно поведение по време на пребиваване в лагера, манастира, храма.

Забранява се нанасянето на материални щети. Виновните покриват щетите.

По време на престоя в лагера:

Лагерниците имат нужда и носят със себе си необходимите им дрехи и принадлежности: сапун, четка и паста за зъби, гребен, кърпи за лице и тяло, тоалетна хартия,шише за вода за многократна употреба, шапка за слънце гривни за насекоми и др.

През деня телефоните са изключени, а по време на обедната почивка от 14.00ч. – 16.00ч. и вечер от 20.00ч. до 22.00ч. родителите ще имат възможност да разговарят с децата си;

**Облекло:**

По време на престоя си, лагерниците съобразяват облеклото и поведението си, а именно:

Момичета се обличат с:

Дълги поли или поли до коленете за богослуженията, блузи или тениски с къс или дълъг ръкав; Панталони, анцузи или къси панталони до коленете за игра;

Момчета се обличат с:

Дълги панталони за богослуженията; Анцузи или къси панталони до коленете за игра;